
Rázógép kiegyensúlyozatlanságának korrigálása

Kulcsszavak: Rázógép;Kiegyensúlyozás; Vibrációs-vizsgálat; Keresztirányú-rezgések; Ellensúly
Az Ecotech Nonprofit Zrt. Műszaki Igazgatóságának Élettartam Vizsgálólaboratóriumában
(ÉVL) rázógép segítségével végzünk vibrációs teszteket. Ezeknek a vizsgálatoknak
szabványoknak kell megfelelni. Fontos, hogy a tesztelt darabok az előírt terhelési
paramétereket kapják meg, mert ha a rázórendszer kiegyensúlyozatlan, akkor
megemelkedhetnek a keresztirányú kilengések és ezáltal helytelenül terheljük a
mintadarabot.
Korábbi szakdolgozatomban egy kiegyensúlyozatlan kockát vizsgáltam. A TDK
dolgozatomban jelentősen továbbfejlesztettem a szakdolgozatomban elért eredményeket. A
korábbi sikeresnek mondható első kiegyensúlyozásokat tovább gondolva szisztematikusan
vizsgáltam a kiegyensúlyozás hatásait.
A TDK dolgozat bemutatja milyen gépekkel végzünk el egy rázás vizsgálatot az ÉVL-ban.
Ismerteti a korábbi eredményeket, majd rátér arra, hogyan lehet hasznosítani a különböző
kiegyensúlyozásra alkalmas ellensúlyokat, amelyeket a gyakorlatban a kiegyensúlyozás
során tapasztaltak alapján terveztem meg.
A kiegyensúlyozó alkatrészek alkalmasságát, mérésekkel demonstráltam.



